《苏幕遮》
宋代·净端

遇荒年，每常见。就中今年，洪水皆淹偏。父母分离无可恋。幸望豪民，救取壮家汉。最堪伤，何忍见。古寺禅林，翻作悲田院。日夜烧香频□□，祷告皇天，救护开方便。

作者简介：（1030或1032—1103）宋僧。归安人，俗姓丘，字明表，号安闲和尚。通经史，善诗书。肄业吴山解空讲院，参龙华齐岳禅师，得悟，因翻身作狻猊状，世称端狮子。后住湖州西余山，佯狂不羁，而辩才猛锐，名动四远，章惇等皆与之游。有《吴山集》。